CELEX: 32018R0153
Language: hr
Date: 2017-10-23 00:00:00
Title: Delegirana uredba Komisije (EU) 2018/153 оd 23. listopada 2017. o izmjeni Delegirane uredbe (EU) 2017/86 o uspostavi plana za odbačeni ulov za ribolov određenih pridnenih vrsta u Sredozemnome moru

1.2.2018   
               
               
                  HR
               
               
                  Službeni list Europske unije
               
               
                  L 29/1
               
            DELEGIRANA UREDBA KOMISIJE (EU) 2018/153
      оd 23. listopada 2017.
      o izmjeni Delegirane uredbe (EU) 2017/86 o uspostavi plana za odbačeni ulov za ribolov određenih pridnenih vrsta u Sredozemnome moru
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba Vijeća (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 15. stavak 6.,
      budući da:
      
                  (1)
               
               
                  Cilj Uredbe (EU) br. 1380/2013 postupno je napuštanje prakse odbacivanja ulova u ribarstvima Unije uvođenjem obveze iskrcavanja.
               
            
                  (2)
               
               
                  Kako bi se provela obveza iskrcavanja, člankom 15. stavkom 6. Uredbe (EU) br. 1380/2013 Komisiji se dodjeljuju ovlasti za donošenje planova za odbačeni ulov s pomoću delegiranog akta za razdoblje od najviše tri godine na temelju zajedničkih preporuka koje izrađuju države članice uz savjetovanje s relevantnim savjetodavnim vijećima.
               
            
                  (3)
               
               
                  Delegiranom uredbom Komisije (EU) 2017/86 (2) utvrđen je plan za odbačeni ulov za ribolov određenih pridnenih vrsta u Sredozemnome moru koji se primjenjuje od 1. siječnja 2017. do 31. prosinca 2019. i koji je uslijedio nakon triju zajedničkih preporuka koje su Komisiji u 2016. podnijele određene države članice koje imaju izravan upravljački interes u Sredozemnome moru (Grčka, Španjolska, Francuska, Hrvatska, Italija, Cipar, Malta i Slovenija). Te tri zajedničke preporuke odnosile su se redom na zapadno Sredozemno more, Jadransko more i jugoistočno Sredozemno more.
               
            
                  (4)
               
               
                  U skladu s člankom 15. stavkom 1. točkom (d) Uredbe (EU) br. 1380/2013 obveza iskrcavanja primjenjuje se na ribolov pridnenih vrsta u Sredozemnome moru najkasnije od 1. siječnja 2017. na vrste koje definiraju ribolov.
               
            
                  (5)
               
               
                  Francuska, Italija i Španjolska Komisiji su 2. lipnja 2017. dostavile novu zajedničku preporuku za „Plan za odbačeni ulov za ribolov pridnenih vrsta u zapadnom Sredozemnome moru (2018.)” nakon savjetovanja s regionalnom skupinom na visokoj razini Pescamed. Iste države članice dostavile su 5. srpnja 2017. dodatne informacije i podatke na zahtjev Komisije.
               
            
                  (6)
               
               
                  U novoj zajedničkoj preporuci koju su dostavile Francuska, Italija i Španjolska za zapadno Sredozemno more predlaže se da se izuzeće na temelju stope preživljavanja, predviđeno člankom 3. Uredbe (EU) 2017/86, primjenjuje i na ribolov škampa (Nephrops norvegicus) ulovljenog svim pridnenim povlačnim mrežama u zapadnom Sredozemnome moru. Predlaže se i proširenje na zapadno Sredozemno more primjene izuzeća na temelju stope preživljavanja za jakovljeve kapice (Pecten jacobeus), kućice (Venerupis spp.) i prnjavice (Venus spp.) ulovljene mehaničkim dredžama (HMD).
               
            
                  (7)
               
               
                  Nadalje, u istoj se zajedničkoj preporuci predlaže proširenje definicije zapadnog Sredozemnog mora za potrebe ovog plana za odbačeni ulov uključivanjem geografskog potpodručja (GSA) 12. Opće komisije za ribarstvo Sredozemlja (GFCM).
               
            
                  (8)
               
               
                  Tom se zajedničkom preporukom predlaže i ponovno definiranje ribolova trlja uključivanjem svih trlja (Mullus spp.), tj. trlje blatarice i trlje kamenjarke.
               
            
                  (9)
               
               
                  U istoj zajedničkoj preporuci predlaže se ažuriranje referentnog razdoblja za godine 2015. i 2016. radi određivanja količine iskrcavanja po plovilu za oslić i trlje u kontekstu provedbe obveze iskrcavanja.
               
            
                  (10)
               
               
                  Konačno, u zajedničkoj preporuci predlaže se da se izuzeće na temelju stope preživljavanja uspostavljeno za školjkaše (točnije jakovljeve kapice (Pecten jacobeus), kućice (Venerupis spp.) i prnjavice (Venus spp.)) u zapadnom Sredozemnome moru primjenjuje i 2018. i 2019.
               
            
                  (11)
               
               
                  Nakon savjetovanja s regionalnom skupinom na visokoj razini Adriaticom, Hrvatska, Italija i Slovenija Komisiji su 28. lipnja 2017. dostavile novu zajedničku preporuku za Jadransko more kojom se pružaju novi podaci o stopama preživljavanja lista (Solea solea) za 2015. i 2016.
               
            
                  (12)
               
               
                  U novoj zajedničkoj preporuci koju su dostavile Hrvatska, Italija i Slovenija predlaže se da se izuzeće na temelju stope preživljavanja za list u Jadranskom moru primjenjuje i u godinama 2018. i 2019.
               
            
                  (13)
               
               
                  Znanstveni, tehnički i gospodarski odbor za ribarstvo (STECF) ocijenio je te zajedničke preporuke od 10. do 14. srpnja 2017. (3) STECF je u svojoj ocjeni zaključio da informacije koje su dostavile države članice nisu potpune u pogledu stope preživljavanja lista, jakovljevih kapica, kućica, prnjavica i škampa. Budući da dokazi o stopama preživljavanja tih vrsta nisu nepobitni, Komisija smatra da bi izuzeće na temelju stope preživljavanja dopušteno u skladu s člankom 15. stavkom 4. točkom (b) Uredbe (EU) br. 1380/2013 trebalo uključiti u ovu Uredbu na samo godinu dana. Predmetne države članice trebale bi se obvezati da će Komisiji pravovremeno dostaviti relevantne podatke kako bi STECF mogao u potpunosti procijeniti utemeljenost izuzeća te kako bi Komisija mogla provesti preispitivanje.
               
            
                  (14)
               
               
                  U svjetlu tih razmatranja predložene izmjene plana za odbačeni ulov za ribolov određenih pridnenih vrsta u Sredozemnome moru u skladu su s postojećim mjerama očuvanja u tom području.
               
            
                  (15)
               
               
                  Mjere predložene u novoj zajedničkoj preporuci u skladu su s člankom 15. stavkom 4. i člankom 18. stavkom 3. Uredbe (EU) br. 1380/2013 i stoga se mogu uključiti u plan za odbačeni ulov uspostavljen Delegiranom uredbom (EU) 2017/86.
               
            
                  (16)
               
               
                  Delegiranu uredbu (EU) 2017/86 trebalo bi na odgovarajući način izmijeniti.
               
            
                  (17)
               
               
                  Budući da mjere predviđene ovom Uredbom izravno utječu na planiranje sezone ribolova plovila Unije i na povezane gospodarske aktivnosti, ova bi Uredba trebala stupiti na snagu neposredno nakon objave. Trebala bi se primjenjivati od 1. siječnja 2018.,
               
            DONIJELA JE OVU UREDBU:
      Članak 1.
      Delegirana uredba (EU) 2017/86 mijenja se kako slijedi:
      
                  1.
               
               
                  U članku 2. točka (c) zamjenjuje se sljedećim:
                  „‚zapadno Sredozemno more’ znači geografska potpodručja 1., 2., 5., 6., 7., 8., 9., 10., 11.1, 11.2 i 12. GFCM-a.”.
               
            
                  2.
               
               
                  Članak 3. mijenja se kako slijedi:
                  stavak 1. zamjenjuje se sljedećim:
                  „Izuzeće od obveze iskrcavanja u skladu s člankom 15. stavkom 4. točkom (b) Uredbe (EU) br. 1380/2013 za vrste za koje znanstveni dokazi pokazuju visoke stope preživljavanja primjenjuje se u 2018. na:
                  
                              (a)
                           
                           
                              list (Solea solea) ulovljen povlačnim mrežama s gredom (‚rapido’) (TBB) (*1) u geografskim potpodručjima 17. i 18.;
                           
                        
                              (b)
                           
                           
                              jakovljeve kapice (Pecten jacobeus) ulovljene mehaničkim dredžama (HMD) u zapadnom Sredozemnome moru;
                           
                        
                              (c)
                           
                           
                              kućice (Venerupis spp.) ulovljene mehaničkim dredžama (HMD) u zapadnom Sredozemnome moru;
                           
                        
                              (d)
                           
                           
                              prnjavice (Venus spp.) ulovljene mehaničkim dredžama (HMD) u zapadnom Sredozemnome moru;
                           
                        
                              (e)
                           
                           
                              škamp (Nephrops norvegicus) ulovljen svim pridnenim povlačnim mrežama (OTB, OTT, PTB, TBN, TBS, TB, OT, PT, TX) u zapadnom Sredozemnome moru.
                           
                        
                     (*1)  Oznake ribolovnih alata iz ove Uredbe odnose se na oznake iz Priloga XI. Provedbenoj uredbi Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 122, 30.4.2011., str. 1.). Za plovila čija je duljina preko svega (LOA) manja od 10 m oznake ribolovnih alata iz ove tablice odnose se na oznake iz razvrstavanja ribolovnih alata FAO-a.”;"
						
                  stavak 2. zamjenjuje se sljedećim:
                  „List (Solea solea), jakovljeve kapice (Pecten jacobeus), kućice (Venerupis spp.), prnjavice (Venus spp.) i škamp (Nephrops norvegicus) ulovljeni u slučajevima iz stavka 1. odmah se puštaju u more u području u kojem su ulovljeni.”;
                  stavak 3. zamjenjuje se sljedećim:
                  „Do 1. svibnja 2018. države članice koje imaju izravni upravljački interes za ribolov u Sredozemnome moru Komisiji dostavljaju dodatne podatke o odbačenom ulovu, uz one navedene u zajedničkim preporukama od 2. i 28. lipnja i te od 6. srpnja 2017. i sve druge relevantne znanstvene informacije u prilog izuzeću utvrđenom u stavku 1. Države članice dostavljaju podatke za škamp (Nephrops norvegicus) kojima se pruža dodatni dokaz za stope preživljavanja u ljetnim mjesecima. Znanstveni, tehnički i gospodarski odbor za ribarstvo (STECF) ocijenit će te podatke i informacije najkasnije do srpnja 2018.”.
               
            
                  3.
               
               
                  U članku 4. točki (a) podtočke i. i ii. zamjenjuju se sljedećim:
                  
                              i.
                           
                           
                              „za oslić (Merluccius merluccius) i trlje (Mullus spp.), za 2017. i 2018. do najviše 7 % i za 2019. do najviše 6 % ukupnog godišnjeg ulova tih vrsta plovilima koja se koriste pridnenim povlačnim mrežama; i
                           
                        
                              ii.
                           
                           
                              za oslić (Merluccius merluccius) i trlje (Mullus spp.), do najviše 1 % ukupnog godišnjeg ulova tih vrsta plovilima koja se koriste jednostrukim mrežama stajaćicama i trostrukim mrežama stajaćicama.”.
                           
                        
            
                  4.
               
               
                  Tablica 1. u Prilogu zamjenjuje se tekstom iz Priloga ovoj Uredbi.
               
            Članak 2.
      Ova Uredba stupa na snagu sljedećeg dana od dana objave u Službenom listu Europske unije.
      Primjenjuje se od 1. siječnja 2018.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 23. listopada 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 354, 28.1.2013., str. 22.
      
      
         (2)  Delegirana uredba Komisije (EU) 2017/86 od 20. listopada 2016. o uspostavi plana za odbačeni ulov za ribolov određenih pridnenih vrsta u Sredozemnome moru (SL L 14, 18.1.2017., str. 4.).
      
         (3)  Izvješće sa 55. plenarne sjednice STECF-a dostupno je na sljedećoj adresi: https://stecf.jrc.ec.europa.eu/reports/plenary
      
         PRILOG
         1.   Zapadno Sredozemno more
         
         
                     Ribolov
                  
                  
                     Ribolovni alat
                  
                  
                     Obveza iskrcavanja
                  
               
                     Oslić
                     (Merluccius merluccius) (1)
                     
                  
                  
                     Sve pridnene povlačne mreže
                     (OTB, OTT, PTB, TBN, TBS, TB, OT, PT, TX)
                  
                  
                     Ako se ukupni iskrcaj svih vrsta po plovilu 2015. i 2016. sastojao od više od 25 % oslića, sav ulov oslića podliježe obvezi iskrcavanja.
                  
               
                     Svi parangali
                     (LL, LLS, LLD, LX, LTL, LHP, LHM)
                  
               
                     Sve trostruke i jednostruke mreže stajaćice
                     (GNS, GN, GND, GNC, GTN, GTR, GEN)
                  
               
                     Trlje (Mullus spp.)
                     Oznake FAO: MUT, MUR, MUX (1)
                     
                  
                  
                     Sve pridnene povlačne mreže
                     (OTB, OTT, PTB, TBN, TBS, TB, OT, PT, TX)
                  
                  
                     Ako se ukupni iskrcaj svih vrsta po plovilu 2015. i 2016. sastojao od više od 25 % trlja, sav ulov trlja podliježe obvezi iskrcavanja.
                  
               
                     Svi parangali
                     (LL, LLS, LLD, LX, LTL, LHP, LHM)
                  
               
                     Sve trostruke i jednostruke mreže stajaćice
                     (GNS, GN, GND, GNC, GTN, GTR, GEN)
                  
               
                     Jakovljeve kapice (Pecten jacobeus), kućice (Venerupis spp.), prnjavice (Venus spp.)
                  
                  
                     Sve mehaničke dredže
                     HMD
                  
                  
                      
                  
               
                     Škamp (Nephrops norvegicus)
                  
                  
                     Sve pridnene povlačne mreže
                     OTB, OTT, PTB, TBN, TBS, TB, OT, PT, TX
                  
                  
                     Sav ulov škampa podliježe obvezi iskrcavanja.
                  
               
            (1)  Plovila koja podliježu obvezi iskrcavanja u ovom ribolovu u skladu s ovom Uredbom ostaju na popisu unatoč izmjenama ove Uredbe Delegiranom uredbom (EU) 2018/153 te i dalje podliježu obvezi iskrcavanja u ovom ribolovu.